OpenLLM-France/wikimedia huggingface dataset:
# Albert Castelyns

Albert Castelyns (Borgerhout, 2 de maig de 1917 - 17 de juny de 1974), a vegades escrit Albert Casteleyns, va ser un waterpolista i corredor de bobsleigh belga que va competir entre les dècades 1930 i 1950.
El 1936 va prendre part en els Jocs Olímpics de Berlín, on va guanyar la medalla de bronze en la competició de waterpolo. El 1934 guanyà la medalla de bronze al Campionat d'Europa. A nivell nacional competí amb el Club Nautique de Bruxelles, amb qui guanyà la lliga belga de waterpolo entre 1934 i 1949.
En deixar el waterpolo es dedicà al bobsleigh, esport en el qual disputà dues edicions dels Jocs Olímpics d'Hivern. El 1952, a Oslo, fou sisè en la prova de bobs a dos i el 1956, a Cortina d'Ampezzo, fou tretzè en la mateixa prova.

## Referències

* 1 2 3 «Albert Casteleyns Olympic Results». sports-reference.com. Arxivat de l'original el 18 d'abril 2020. [Consulta: 7 gener 2017].
# Dieter Grahn

Dieter Grahn (Sobótka, 20 de març de 1944) és un remer alemany, ja retirat, que va competir sota bandera de la República Democràtica Alemanya durant les dècades de 1960 i 1970.
Formant equip amb Frank Rühle, Frank Forberger i Dieter Schubert no va perdre cap competició internacional entre 1966 i 1972. El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la prova del quatre sense timoner del programa de rem. Quatre anys més tard, als Jocs de Múnic, revalidà la medalla d'or en la mateixa prova.
En el seu palmarès també destaquen dues medalles d'or al Campionat del Món de rem, el 1966 i 1970 i dues medalles d'or i una de plata al Campionat d'Europa de rem. A nivell nacional guanyà set campionats de l'Alemanya de l'Est, sis en el quatre sense timoner (1965 a 1968 i 1970 i 1971) i un el dos sense timoner (1969).
Una vegada retirat va exercir d'entrenador fins al 2008.

## Referències

* 1 2 3 «Olympedia – Dieter Grahn». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «World Rowing - Dieter GRAHN» (en anglès). Arxivat de l'original el 2022-09-29. [Consulta: 3 maig 2023].
# Duvall Hecht

Duvall Hecht (Los Angeles, 23 d'abril de 1930 - Costa Mesa, 10 de febrer de 2022) fou un remer estatunidenc que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on quedà eliminat en sèries de la prova del dos amb timoner del programa de rem. Quatre anys més tard, als Jocs de Melbourne, guanyà la medalla d'or en la prova del dos sense timoner fent parella amb James Fifer.
El 1975 fundà Books on Tape, Inc, empresa que posteriorment vendria a Random House. Abans va obtenir un màster en periodisme per la Universitat Stanford i va ser pilot al Cos de Marines dels Estats Units. Després d'aconseguir el màster passà a ensenyar anglès al Menlo College a Atherton, Califòrnia, on va crear el primer club de rem, del qual en fou entrenador. També fou entrenador de rem a la Universitat de Califòrnia, tan a Los Angeles com a Irvine, fins a la dècada de 1990.

## Referències

* ↑ Marble, Steve «Duvall Hecht, whose daily grind to L.A. led to Books on Tape, dies at 91» (en anglès). Los Angeles Times, 19-02-2022.
* ↑ «Olympedia – Duvall Hecht». [Consulta: 28 juliol 2022].
* ↑ «WEDDINGS; Ann Marie Rousseau, Duvall Hecht». New York Times, 23-06-2002.
* ↑ «Duvall Hecht, a Coach for all Seasons». Menlo College.
# Albert Johnson

Albert Johnson, també escrit Johnston, (Plympton-Wyoming, Ontario, 30 d'octubre de 1879 - ?) va ser un futbolista canadenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició de futbol com a membre del Galt F.C., que representava el Canadà. Abans dels Jocs havia guanyat dues edicions de l'Ontario Cup, el 1902 i 1903.

## Referències

* ↑ «Albert JOHNSON (CAN)». .olympic.org [Consulta: 8 octubre 2015].
* 1 2 3 «Albert Johnsto Olympic Results». sports-reference.com. Arxivat de l'original el 27 de juliol 2011. [Consulta: 8 octubre 2015].
# Albert Mayaud

Albert Mayaud (8è districte de París, 31 de març de 1899 - 12è districte de París, 14 d'agost de 1987) va ser un waterpolista i nedador francès que va competir durant la dècada de 1920. Estava casat amb la nedadora Odette Monard.
El 1920 va prendre part en els Jocs Olímpics d'Anvers, on va disputar la prova de relleus 4x200 metres lliures del programa de natació. Quedà eliminat en sèries. En aquests mateixos Jocs fou novè en la competició de waterpolo. Quatre anys més tard, als Jocs de París, va guanyar la medalla d'or en la competició de waterpolo.
Com a nedador guanyà 2 campionats nacionals en diferents distàncies. El març de 1942 es va unir a la xarxa de resistència CND-Castille

## Referències

* 1 2 3 «Albert Mayaud Olympic Results». sports-reference.com. Arxivat de l'original el 7 d'octubre 2012. [Consulta: 12 desembre 2017].
* ↑ MAYAUD Albert Paul Arxivat 2017-09-26 a Wayback Machine. a cnd-castille.fr
* ↑ Albert Paul Mayaud a francaislibres.net
# Franco Trincavelli

Franco Trincavelli (Abbadia Lariana, 7 de juny de 1935 - Abbadia Lariana, 10 de novembre de 1983) fou un remer italià que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del quatre amb timoner del programa de rem. Formà equip amb Alberto Winkler, Romano Sgheiz, Angelo Vanzin i Ivo Stefanoni. Quatre anys més tard, als Jocs de Roma, guanyà la medalla de bronze en la mateixa prova, aquesta vegada formant equip amb Fulvio Balatti, Romano Sgheiz, Giovanni Zucchi i Ivo Stefanoni.
En el seu palmarès també destaquen dues medalles al Campionat d'Europa de rem, una d'or el 1957, i una de bronze el 1956; i nou campionats nacionals.

## Referències

* 1 2 «Olympedia – Franco Trincavelli». [Consulta: 1r juny 2022].
* ↑ «Weltmeisterschaften (Herren - Teil 1)». [Consulta: 1r juny 2022].
* ↑ «Weltmeisterschaften (Herren - Teil 1)». [Consulta: 1r juny 2022].
# Oi! The Arrase

Oi! The Arrase és un grup skinhead de música oi! originari de Mallorca i d'ideologia anarcopunk. Format l'any 1997, les seves lletres expressen crítica social i suport a la classe obrera i, en general, a aquelles persones marginades pel sistema. Després d'uns anys de recés, i d'haver format bandes paral·leles com Frontkick i Bisonte 1312, el grup va tornar als escenaris el 2019 a l'Hatortxu Rock i segueix tocant de manera puntual amb el cantant Víctor Bisonte com a únic membre permanent.

## Discografia

* Punks i skins (maqueta autoeditada, 1997)
* Anarkoi! (Bronco Bullfrog Records, 1998)
* Discografia 1996-2002 (recopilatori, Arrase Records, 2009)

## Referències

* ↑ Iván González, Sergio. «Una historia de cultura urbana, Victor Bisonte, skinhead» (en espanyol de Mèxic), 12-04-2020. [Consulta: 27 febrer 2024].
* ↑ Rodas, Gabi. «Otras canciones para ir a la cárcel» (en castellà). Diario de Mallorca, 11-03-2018. [Consulta: 27 febrer 2024].
* ↑ «Bisonte 1312 y el Street Punk de su nuevo trabajo», 03-09-2018. [Consulta: 14 setembre 2019].
* ↑ «Oi! The Arrase presentan el videoclip "Solidaridad" obra de Marabao Photography» (en castellà), 07-01-2020. [Consulta: 27 febrer 2024].
* ↑ «Oi! the Arrase: Hasta el Fin Tour 2020» (en castellà). Condenado Fanzine, 04-06-2019. [Consulta: 27 febrer 2024].
# Frank Shakespeare

Frank Shakespeare (anglès: Franklin Bradford Shakespeare) (Filadèlfia, 31 de maig de 1930) és un remer estatunidenc, ja retirat, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del vuit amb timoner del programa de rem. Una vegada retirat passà a exercir d'oficial de marina. El 1982 fou incorporat al Delaware Sports Museum and Hall of Fame. El 1996 fou un dels portadors de la flama olímpica dels Jocs Olímpics d'Atlanta.

## Referències

* 1 2 «Olympedia – Frank Shakespeare». [Consulta: 6 octubre 2021].
* ↑ «The News Journal». [Consulta: 6 octubre 2021].
* ↑ team, The Sunnyside Times. «Veteran Frank Shakespeare» (en anglès), 04-07-2016. Arxivat de l'original el 2021-10-06. [Consulta: 6 octubre 2021].
# Albert Pettersson

    No confondre amb el seu compatriota Erik Pettersson, nascut el 1890.
Erik Albert Pettersson (Örebro, 5 de maig de 1885 – Estocolm, 8 de març de 1960) fou un aixecador suec que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova del pes mitjà, per a aixecadors amb un pes inferior a 75 kg, del programa d'halterofília. En ella guanyà la medalla de bronze amb un pes total de 235,0 kg alçats. Anteriorment, el 1909, havia guanyat la medalla de bronze en la categoria del pes lleuger del campionat d'Europa d'halterofília.

## Referències

* ↑ «Erik Pettersson Olympic Results». sports-reference.com. Arxivat de l'original el 17 d'octubre 2012. [Consulta: 30 juny 2017].
* ↑ Albert Pettersson. Comitè Olímpic Suec
# Frederik Hartsuiker

Frederik Hartsuiker (Avereest, 19 d'octubre de 1940 - Amsterdam, 13 de gener de 2019) fou un remer neerlandès que va competir durant la dècada de 1960.
El 1964 va prendre part als Jocs Olímpics d'Estiu de Tòquio, on va guanyar la medalla de bronze en la prova del dos amb timoner del programa de rem. Formà equip amb Jan Just Bos i Herman Rouwé. Quatrre anys més tard, als Jocs de Ciutat de Mèxic, fou novè en la prova del quatre amb timoner.

## Referències

* ↑ «Olympedia – Erik Hartsuiker». [Consulta: 19 maig 2023].
* ↑ «World Rowing - Frederik HARTSUIKER» (en anglès). Arxivat de l'original el 2022-12-20. [Consulta: 19 maig 2023].
# Albert van de Weghe

Albert van de Weghe (Nova York, 28 de juliol de 1916 - Tulsa, 13 d'agost de 2002) fou un nedador estatunidenc que va competir durant la dècada de 1930.
El 1936, va prendre part en els Jocs Olímpics d'Estiu de Berlín, on va guanyar medalla de plata en els 100 metres esquena del programa de natació. En la final quedà rere el seu compatriota Adolph Kiefer.
El 1928, amb tan sols 12 anys, millorà el rècord del món dels 200 metres esquena i el 1934 feu el mateix amb el dels 100 metres esquena. El 1938 fou el primer home en baixar del minut en les 100 iardes esquena. Guanyà tres títols de l'NCAA i tres més de l'AAU.
El 1990 fou inclòs a l'International Swimming Hall of Fame com a "Honor Swimmer".

## Referències

* 1 2 Albert van de Weghe a Sports Reference (arxivat)
* ↑ «World Record Progression. 200 m Backstroke Long Course». Arxivat de l'original el 2010-08-20. [Consulta: 18 juliol 2020].
* 1 2 «World Record Progression. 100 m Backstroke Long Course». Arxivat de l'original el 2010-08-20. [Consulta: 18 juliol 2020].
* ↑ International Swimming Hall of Fame, Honorees, Albert Vande Weghe (USA) Arxivat 2012-06-03 a Wayback Machine.
# Rock Against Communism

El Rock Against Communism (o RAC), en català Rock Contra el Comunisme o Rock Anticomunista, és un corrent musical d'ideologia feixista i neonazi. Sorgí a Anglaterra el 1977, arran de la separació de Skrewdriver del moviment punk/skinhead i s'ha estès per tot occident. Dins de l'estil es poden trobar nombrosos grups, de tendències musicals diverses, emmarcats dins del rock.
El RAC va néixer a l'empara del partit polític National Front que reunia un ampli grup de nacionalistes anglesos, el màxim exponent dels quals seria Ian Stuart. Entre els hereus d'aquest moviment en l'actualitat apareixen formacions com Blood & Honour o Hammerskins, relacionats directament amb el nazisme.
La irrupció del gènere en la música, en els darrers anys, ha suposat una inflexió en el desenvolupament de l'escena musical neonazi.

## El RAC a Espanya

El RAC es tracta, a Espanya, com a instrument de difusió de les ideologies nacionalsocialistes i/o feixistes entre els jovent. Als concerts es produeixen intercanvis de tota classe, des d'ideològics fins a econòmics.
Els punts forts de distribució del RAC i de la música nazi en general es troben a Madrid, València, Barcelona i, en menor grau, a Sevilla. La distribució es reparteix entre les pàgines web, els apartats de correus dels fanzines neonazis i les botigues dedicades a aquesta temàtica ideològica.

## Vegeu també

* Grups de música RAC

## Referències

* ↑ Sos Racisme. Informe anual 2000 sobre racismo en el estado español. Barcelona: Icaria Editorial, 2000, p. 136/137. ISBN 8474264790. (castellà)
# Hanne Eriksen

Hanne Eriksen (Copenhaguen, 20 de setembre de 1960) és una remadora danesa, ja retirada, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla de bronze en la prova del quàdruple scull amb timoner del programa de rem. Formà equip amb Birgitte Hanel, Charlote Koefoed, Bodil Steen Rasmussen i Jette Hejli Sørensen.

## Referències

* ↑ «Olympedia – Hanne Eriksen». [Consulta: 1r juny 2023].
* ↑ «World Rowing - Hanne ERIKSEN MANSFELDT» (en anglès). Arxivat de l'original el 2022-11-16. [Consulta: 1r juny 2023].
# Hans Kalt

Hans Kalt (valor desconegut, 26 de març de 1924 - Zug, 2 de gener de 2011) fou un remer suís que va competir durant les dècades de 1940 i 1950.
El 1948 va prendre part en els Jocs Olímpics de Londres on, fent parella amb el seu germà Josef Kalt, guanyà la medalla de plata en la prova de dos sense timoner del programa de rem. Quatre anys més tard, als Jocs de Hèlsinki, guanyà la medalla de bronze en la mateixa prova, aquesta vegada fent equip amb Kurt Schmid. En el seu palmarès també destaquen una medalla d'or i una de bronze al Campionat d'Europa de rem de 1950 i 1951. A nivell nacional guanyà set campionats suïssos del dos sense timoner.

## Referències

* 1 2 «Olympedia – Hans Kalt». [Consulta: 23 juliol 2021].
# Harry Jørgensen

Harry Jørgensen (Haderslev, 7 de desembre de 1945) és un remer danès, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la prova del dos amb timoner del programa de rem. Formà equip amb els germans Preben i Jørn Krab.

## Referències

* ↑ «Olympedia – Harry Jorgensen». [Consulta: 23 maig 2023].
* ↑ «World Rowing - Harry JOERGENSEN» (en anglès). [Consulta: 23 maig 2023].
# Heather Stanning

Heather Mary Stanning MBE (Yeovil, 26 de gener de 1985) és una remadora i militar anglesa, membre de l'equip de rem de Gran Bretanya, i Oficial de l'Artilleria Reial. A partir d'agost de 2014 és la posseïdora del rècord mundial actual i l'actual campiona olímpica, mundial i de la Copa del Món en doble sense timoner femení.
Stanning va néixer a Yeovil, Somerset, Anglaterra, els seus pares Timothy i Mary eren oficials de la Royal Navy. Es va educar a Gordonstoun, Escòcia, on va ser nomenada delegada en el seu últim any. El seu anuari escolar va predir que ella seria la primera a guanyar una medalla d'or olímpica.
Mentre estava als últims anys d'institut va obtenir una beca de l'exèrcit britànic i va anar a estudiar tecnologia esportiva a la Universitat de Bath, Anglaterra, va començar a remar el 2006 gràcies al Programa Start de l'equip britànic. Es va graduar de la Universitat en 2007, abans de passar a Sandhurst al costat del seu germà, Martin, que es va enrolar al regiment de la Black Watch. Un altre germà, Alistair, és metge de l'Armada.

## Referències

* ↑ «Helen Glover and Heather Stanning win London 2012 rowing gold medal». Thisissomerset.co.uk, 01-08-2012 [Consulta: 27 març 2017]. Arxivat 2013-05-05 at Archive.is «Còpia arxivada». Arxivat de l'original el 2013-05-05. [Consulta: 1r maig 2021].
* 1 2 «Army officer hoping for Olympic glory». People in Defence, 7-2012 [Consulta: 2 agost 2012].
* 1 2 Carrell, Severin «Heather Stanning's gold medal is just the tonic for her Scottish hometown». The Guardian, 01-08-2012 [Consulta: 2 agost 2012].
* 1 2 ; Eccles, Louise «The very middle-class supergirls: Former head girl at Zara's boarding school will be in Helmand by the New Year and the woman who four years ago had never held an oar». Daily Mail, 01-08-2012 [Consulta: 2 agost 2012].
* ↑ Luckhurst, Samuel «Heather Stanning Predicted To Be Olympic Gold Medal Winner In School Yearbook». Huffington Post UK, 01-08-2012 [Consulta: 2 agost 2012].
* 1 2 «Helen Glover and Heather Stanning profiles: Team GB's gold medal winners». The Guardian, 01-08-2012 [Consulta: 1r agost 2012].

## Enllaços externs

* Entrada a worldrowing.com
# Herman Suselbeek

Herman Suselbeek (Silvolde, 27 de novembre de 1943) és un remer neerlandès, ja retirat, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de plata en la prova del dos amb timoner del programa de rem. Formà equip amb Hadriaan van Nes i Roderick Rijnders.

## Referències

* ↑ «Olympedia – Herman Suselbeek». [Consulta: 22 maig 2023].
# James Howden

James Howden (valor desconegut, 4 de setembre de 1934 - valor desconegut, 10 d'octubre de 1993) fou un remer australià que va competir durant la dècada de 1950.
Va estudiar a la Geelong Grammar School, on s'inicià en el rem. Continuà els seus estudis a l'Ormond College de la Universitat de Melbourne. Els seus clubs van ser el Yarra Yarra Rowing Club, el Melbourne University Boat Club i el Mercantile Rowing Club de Melbourne.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la prova del vuit amb timoner del programa de rem.
Advocat de professió, va ser nomenat jutge de la Cort del Comtat de Victoria el 1985.

## Referències

* ↑ Howden at Ormond College
* 1 2 «Garth Manton». Australian Rowing History. [Consulta: 4 febrer 2024].
* ↑ «Olympedia – Jim Howden». [Consulta: 16 maig 2024].
* ↑ «World Rowing - James HOWDEN» (en anglès). [Consulta: 16 maig 2024].
* ↑ «Howden, James», 25-03-2012. Arxivat de l'original el 2012-03-25. [Consulta: 16 maig 2024].
* ↑ Howden profile at Geelong Grammar
# Jan van de Graaff

Jan van de Graaff (Hengelo, 24 de setembre de 1944) és un remer neerlandès, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del quatre amb timoner del programa de rem. Formà equip amb Freek van de Graaff, Lex Mullink, Bobbie van de Graaff i Marius Klumperbeek. En el seu palmarès també destaca una medalla d'or al Campionat del Món de rem de 1966.

## Referències

* ↑ «Olympedia – Jan van de Graaff». [Consulta: 5 juny 2022].
* ↑ Bijkerk, Anton Th. Olympisch Oranje : van Athene 1896 tot en met Athene 2004 : een compleet historisch overzicht van Nederlandse deelname aan de Olympische Spelen. Haarlem: De Vrieseborch, 2004. ISBN 90-6076-522-2.
* ↑ «Zweier mit Steuermann - Herren». [Consulta: 5 juny 2022].
# Jens Doberschütz

Jens Doberschütz (Dresden, 5 d'octubre de 1957) és un remer alemany, ja retirat, que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla d'or en la prova del vuit amb timoner del programa de rem. En el seu palmarès també destaquen tres medalles al Campionat del Món de rem, una d'or, una de plata i una de bronze, entre les edicions de 1979 i 1982. També guanyà un campionat nacional.

## Referències

* 1 2 «Olympedia – Jens Doberschütz». [Consulta: 15 maig 2024].
* ↑ «World Rowing - Jens DOBERSCHUETZ» (en anglès). [Consulta: 15 maig 2024].
# Jochen Meißner

Jochen Meißner (Stuttgart, 8 de maig de 1943) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla plata en la competició de scull individual del programa de rem. Quatre anys més tard, als Jocs de Múnic, junt a Arthur Heyne, fou desè en la prova del doble scull.
En el seu palmarès també destaquen una medalla de bronze al Campionat del Món de rem de 1966 i dues medalles al Campionat d'Europa de rem, d'or el 1965 i de bronze el 1969. De 1965 a 1968 va guanyar els campionats nacionals d'Alemanya Occidental.

## Referències

* 1 2 «Olympedia – Jochen Meißner». [Consulta: 20 agost 2022].
* ↑ «Rudern – Weltmeisterschaften. Einer – Herren» (en german). Sport-Komplett.de. Arxivat de l'original el 23 June 2015.
* ↑ «Rudern - Europameisterschaften (Herren - Einer)». [Consulta: 20 agost 2022].
# John B. Kelly, Sr.

John Brendan Kelly, Sr., conegut com a John B. Kelly, Sr. o simplement com a Jack Kelly, (Filadèlfia, Estats Units 1889 - íd. 1960) fou un remador nord-americà, un dels més destacats de la dècada del 1920.

## Biografia

Va néixer el 4 d'octubre de 1889 a la ciutat de Filadèlfia, població situada a l'estat de Pennsilvània, fill d'immigrants irlandesos i germà del dramaturg George Kelly.
Casat el 1924 amb Margaret Katherine Majer fou el pare del també remador i medallista olímpic John B. Kelly, Jr. i de l'actriu Grace Kelly, casada el 1956 amb el príncep Rainier III de Mònaco. Fou avi de Carolina de Mònaco, Albert II de Mònaco i Estefania de Mònaco, a la qual no conegué.
Morí el 20 de juny de 1960 a la seva residència de Filadèlfia.

## Carrera esportiva

Considerat un dels millors remadors del seu moment, destacà al llarg de la seva carrera per haver guanyat 126 carreres en la modalitat de scull individual. Va participar, als 30 anys, en els Jocs Olímpics d'Estiu de 1920 realitzats a Anvers (Bèlgica), on aconseguí guanyar dues medalles d'or en les proves de scull individual, on guanyà el britànic Jack Beresford a la final, i en la prova de doble scull al costat de Paul Costello. En els Jocs Olímpics d'Estiu de 1924 realitzats a París (França) únicament participà en la prova de doble scull al costat de Costello, aconseguint novament la victòria.

## Referències

* ↑ «Remembering Timeless Grace Kelly». Huffington Post, 12-11-2013.
* 1 2 3 «Olympedia – Jack Kelly, Sr.». [Consulta: 12 febrer 2024].
# John Cooke

John Cooke (Ansonia, 9 d'abril de 1937 - Ridgefield, 26 de desembre de 2005) fou un remer estatunidenc que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del vuit amb timoner del programa de rem. Després de la universitat es va unir al Cos de Marines dels Estats Units d'Amèrica i va servir diversos anys a Àsia.

## Referències

* 1 2 «Olympedia – John Cooke». [Consulta: 20 juliol 2022].
# Jutta Ploch

Jutta Ploch (alemany: Jutta Schenk) (Weißenfels, 13 de gener de 1960), de casada Schenk, és una remadora alemanya, ja retirada, que va competir sota bandera de la República Democràtica Alemanya durant la dècada de 1980.
El 1980 va prendre part en els Jocs Olímpics d'Estiu de Moscou, on va guanyar la medalla d'or en la prova del quàdruple scull del programa de rem. Formà equip amb Roswietha Zobelt, Sybille Reinhardt, Jutta Lau i Liane Buhr.
En el seu palmarès també destaquen tres medalles al Campionat del món de rem, d'or en el doble scull el 1983 i de plata, en el quàdruple scull, el 1981 i 1982. A nivell nacional va guanyar el títol del doble i quàdruple scull de 1981 a 1983.

## Referències

* 1 2 «Olympedia – Jutta Ploch». [Consulta: 26 maig 2023].
* ↑ «World Rowing - Jutta SCHENK-PLOCH» (en anglès). Arxivat de l'original el 2023-06-16. [Consulta: 26 maig 2023].